kardosdrur/scandi-wiki huggingface dataset:
Status (opgørelse)

Status er en opgørelse af nuværende tilstande og situationer indenfor regnskab,  miljø, landbrug, industri, sundhedsvæsen etc.

I et regnskab kan det være en opgørelse af aktiver og passiver i bogførte  poster, i miljøsammenhæng mellem klimaændringer og og mængden af smelteis, i landbruget kan det være angivese af et års-høst af et bestemt produkt, i industrien kan det være et antal producerede enheder over en bestemt periode og i sundhedsvæsenet kan det være registreringer af forskellige sygdomsforløb i en given periode.

I dagligvarehandelen refererer status dels til den regnskabsmæssige opgørelse, dels til den tilhørende optælling af varer i butik og lager.

Begreber med særlig fagspecifik betydning
Status

Status (latin for "tilstand") benyttes i flere sammenhænge: 
 Status (opgørelse) – opgørelse af tilstande og situationer
 Social status 
 Statussymbol – anskaffelse af materielle objekter for visualisering af social overlegenhed 

Se også
 Status quo – latinsk begreb
 Status Quo – britisk rockorkester
 Status quo ante bellum – latinsk udtryk som betyder som tingene var før krigen
 Status quo-tendensen – en kognitiv tendens til status quo
Fethiye

Fethiye er en by beliggende i provinsen Muğla i Aegean-regionen i det sydlige Tyrkiet. Byen har omkring  indbyggere, og strækker sig over 3.059 km².

Fethiye er beliggende samme sted som den historiske græske by Telmessos, hvis ruiner man kan se flere steder, bl.a. af byens hellenistiske teater.

14 km. syd for byen ligger badebyen Ölüdeniz, der er kendt for sine strande.

Byer i Tyrkiet
Tzuchinoko

Tzuchinokoen er en legendarisk slangelignende kryptid, der siges at være set i Japan. Folk, der påstår at have set dette væsen, siger, at den er omkring 30-80 cm lang, den er meget tyk og bred, så den ligner en kæmpestor skovsnegl. Desuden har den et stort hoved, og kraftige skæl over øjene der godt kan ligne øjenbryn.

Kryptider
The Legacy

The Legacy var en gruppe wrestlere i wrestlingorganisationen World Wrestling Entertainment, der wrestler på RAW-brandet. 

Gruppen bliver ledet af Randy Orton og består desuden også af Cody Rhodes og Ted DiBiase. To andre wrestlere, Manu og Sim Snuka, har tidligere været associateret med gruppen før den officielt blev dannet. 

Idéen bag gruppen er, at alle medlemmerne er anden- eller tredjegenerations wrestlere, og navnet The Legacy er en reference til den arv inden for wrestling, som gruppens medlemmer har med sig. 

Rhodes og DiBiase har tidligere vundet WWE's World Tag Team Championship, mens de har hjulpet Randy Orton med at vinde Royal Rumble 2009, samt WWE Championship. 

Wrestling
Tony Kanaan

Tony Kanaan (31. december 1974) , født Antoine Rizkallah Kanaan Filho i Salvador, er en 
brasiliansk racerkører. Han kører for øjeblikket (2009) i den amerikanske 
IndyCar-serie.

Eksterne kilder/henvisninger 

 Kanaans hjemmeside

Sportsfolk fra Brasilien
Waitoreke

Waitorekeen er en odder/bæver-lignende kryptid der siges at være set på New Zealands Sydø. En waitoreke siges at holde til ved vandsteder. Nogle mener at waitorekeen enten er en slags bæver, odder, næbdyr, eller sæl. Der er ingen beviser for dette dyrs eksistens.

Kryptider
Politivedtægten

En politivedtægt er et lokalt regelsæt, der er udarbejdet af politiet og kommunerne i hver politikreds. Reglerne skal sikre ro og orden på offentlige steder. 

Politivedtægter indeholder fx bestemmelser om forbud mod støjende adfærd, der kan forstyrre andre, mod ulovligt ophold på offentlige steder, fornærmelig adfærd og forstyrrelse af den offentlige orden. I bestræbelserne på at skabe større ensartethed i reglerne for de forskellige politikredse udarbejdede Justitsministeriet i 1968 en såkaldt "normalpolitivedtægt", der skulle tjene som model for de lokale politivedtægter.

Fra 2005 blev mange af de regler, der tidligere var bestemt i de enkelte politivedtægter, samlet i Ordensbekendtgørelsen, der gælder for hele landet. Der findes dog stadig en række supplerende vedtægter i forskellige områder.

Referencer

Jura
Retsvidenskab
Juridiske begreber
Tauferer Ahrntal

Tauferer Ahrntal (italiensk Valli di Tures e Aurina) er en nordlig sidedal til Pustertal i Syd-Tyrol og omfatter Italiens nordligste kommuner. Som landskabsbetegnelse svarer Tauferer Ahrntal dalen og afvandingsområdet til floden Ahr. Ahr har sit udspring ved passet Birnlücke i Tauernmassivet, munder efter 50 km ud i Rienz ved Bruneck i Pustertal og har et afvandingsområde på 930 km².

Tauferer Ahrntal er en samlebetegnelse for flere dalafsnit (samt sidedale), som også har deres egne navne. Fra Pustertal og opover er dette:
 Tauferer Tal, der strækker sig fra Bruneck nordover via Gais (841 moh.) til Sand in Taufers (865 moh.). Her slutter Tauferer Tal i en kløft.
 Ahrntal strækker sig fra slutningen af denne kløft mod nordøst. Landsbyerne i dette dalafsnit (970–1.345 moh.) hører til kommunen Ahrntal.
 Prettau ligger ovenfor endnu en kløft. Kommunen Prettau består af Italiens to nordligste landsbyer (1.475–1.582 moh.).
 Weißenbachtal er en vestlig sidedal til Ahrntal og hører også til denne kommune.
 Reinbachtal er en østlig sidedal til Tauferer Tal, som munder ud ved (og hører til) Sand in Taufers.
 Mühlwalder Tal er en vestlig sidedal til Tauferer Tal, som munder ud ved Sand in Taufers, men som er en egen kommune (Mühlwald).

Dalens fem kommuner har tilsammen 16.000 indbyggere. Befolkningen er tysktalende (98 %).

Tauferer Ahrntal udgør grænsen mellem Zillertal-Alperne i vest og nord og Hohe Tauern i øst. Dalens højeste bjergtop er Dreiherrenspitze (3.499 moh.). Der findes talrige fjeldovergange nordover til Østrig, både til Zillertal (Nord-Tirol) og til Pinzgau (Salzburg). Disse kan kun passeres til fods, men bønderne i Ahrntal har traditionelt haft sætere på nordsiden af passene.

Med borgen Taufers ved Sand in Taufers og minerne i Prettau er der en række seværdigheder i dalen. Dertil kommer både historiske og naturhistoriske museer og naturoplevelser som naturparken Rieserferner-Ahrn og Reinbach-fossen.

Eksterne henvisninger 

 Turistinformation om Tauferer Ahrntal

Trentino-Alto Adige
Dale i Italien
Sydtyrol
Dale i Alperne
Tatzelwurm

Tatzelwurm er i alpin overtro et mystisk væsen, der ligner et firben, ofte med et kattehoved og en slangelignende krop. Væsenet, der ifølge overtroen skulle holde til i Alperne, skulle være giftigt, eller have evne til at angribe med sin giftige ånde. Anektdoter om mødet med væsenet kan findes i forskellige egne af Alperne, hvor vææsenet også kaldes Stollenwurm, Springwurm, Praatzelwurm og på fransk Arassas. I Bayern og dele af Østrig kendes væsenet som Tatzelwurm, og som Bergstutz i dele af Tyrol og i regionen omkring Salzburg. 

Væsenet skulle udstede en skrigende, fløjtende eller hvæsende lyd.

Referencer

Bibliografi

 

 
 (French tr.)

Litteratur

 
 

Kryptider

fr:Lindworm#Tatzelworm
Zell am Ziller

Zell er en købstadskommune i Zillertal og hører til Bezirk Schwaz i delstaten Tyrol i Østrig.

Geografi 

Zell ligger inderst i Zillertal i en dalkedel, på den højre side af floden Ziller. Den er den arealmæssigt mindste kommune i dalen. På de omgivende skråninger ligger kommunerne Zellberg, Rohrberg, Gerlosberg og Hainzenberg. Mod nord ligger kommunen Aschau im Zillertal og mod syd kommunerne Hippach og Ramsau im Zillertal.

Zell er sammen med Fügen det gamle lokalcenter for Zillertal, både hvad angår erhverv, forvaltning og undervisning.

Eksterne henvisninger 

 geschichte-tirol.com: Zell am Ziller
APOEL FC

APOEL FC er en cypriotisk fodboldklub, grundlagt i 1926, beliggende i den cypriotiske hovedstad, Nicosia. Til daglig spiller klubben på GSP Stadium, et stadion de deler med Olympiakos Nicosia og AC Omonia og som kan rumme 22.859 tilskuere. På hjemmebane spiller klubben med gule trøjer og blå shorts og på udebane med røde trøjer og hvide shorts.
Siden det første mesterskab kom i hus i 1936 har klubben med jævne mellemrum vundet den cypriotiske 1. Division 20 gange.

Klubbens fans 
En af APOEL's største og mest populære fanklubber hedder PAN.SY.FI. Men på trods af at APOEL's spillere spiller med blå-gule farver, har klubbens fans siden 1992/93 sæsonen båret orange trøjer til klubbens kampe. Det gør de fordi klubben i 1992/93 mødte AEL Limasol på udebane i en vigtig kamp om mesterskabet. Her måtte klubben spille med orange udebanetrøjer, og da klubben vandt, besluttede klubbens fans at bære orangefarvede trøjer lige siden.

Historiske slutplaceringer

Nuværende spillertrup

Kendte spillere 
  Costas Malekkos, Angelos Misos
  Spiros Marangos, Marinos Ouzounidis, Ilias Solakis, Alexandros Kaklamanos, Michalis Kapsis, Nikos Machlas
  Esteban Solari
  John van Loen
  Aílton Almeida
  Mikkel Beckmann

Referencer

Eksterne kilder/henvisninger 
 [ ]

Fodboldklubber i Cypern
Etableret i 1926
Nicosia
Oberinntal

Oberinntal (tysk for Øvre Inndal) er den tyrolske del af dalen, hvori floden Inn løber, mellem den schweiziske grænse og Innsbruck i Østrig. Inn krydser grænsen mellem Engadin og Tyrol ved Finstermünzkløften. Derfra løber Inn først nordover gennem en dal, som hedder Oberes Gericht. Fra Landeck løber den østover og passerer undervejs bl.a. byerne Imst, Telfs og Zirl.

Selve Innsbruck regnes ikke med til Oberinntal. Dalen nedenstrøms for Innsbruck hedder Unterinntal. Sammen med Oberinntals sidedale omtales denne del af Tyrol som (Tyroler) Oberland. Sidedalene er Kauner-, Pitz- og Ötztal i syd samt Paznaun og Stanzer Tal i vest. På Oberinntals nordside er der kun én lille sidedal, Gurgltal.

Leutaschdalen og Seefeld-plateauet regnes også til Oberland, selv om de ikke har afløb til Inn, men til Isar. Landskabet Ausserfern i nordvest, hvor vandet løber mod Lech, regnes derimod ikke til Oberland.

Nordtyrol
Dale i Østrig
Dale i Alperne
Nodeskrivningsprogram

Nodeskrivningsprogram er et program der fokuserer på at skrive noder og hvor dele af programmet kan anvendes til at indspille og/eller redigere digital musik på en computer.

Nodeskrivningsprogrammer (2008)
Band in a box
Catewalk
Cubase
Encore
Finale
Logic
MuseScore
Musicator
PriMus
Sibelius

Eksterne henvisninger og kilder
Richard Grace: Lyd og musik med Windows, Teknisk Forlag, 1997
Susanna Flach: Ind i Band in a box. Folkeskolens Musiklærerforening, 1996
René A. Jensen og Tonni Jensen: Musik & edb 5. Folkeskolens Musiklærerforening, 1996
Anne-Mette Alstrup og Ejvind Dengsø: Musicator. Systime , 1994
Carsten Bruun: Ind i musicator WIN. Folkeskolens Musiklærerforening, 1995.

Referenser

Musikteori
Gruppo TIM

TIM S.p.A. (tidligere Telecom Italia S.p.A.) er et italiensk teleselskab, der er markedsledende på hjemmemarkedet og desuden har aktiviteter i Brasilien, Tyskland, Frankrig, San Marino og Nederlandene. Virksomheden omsatte i 2007 for 38,9 mia. euro og beskæftigede 79.628 ansatte.

Telecom Italia blev dannet i 1994 ved en fusion af en række statsejede teleselskaber, hvoraf det vigtigste var SIP. Fusionen medførte store rationaliseringer og mundede ud i en privatisering. I dag er selskabet dobbeltnoteret på New York Stock Exchange og Borsa Italiana. I 1999 blev Olivetti fusioneret ind i selskabet. Den største ejer er i dag dækproducenten Pirelli.

Selskabet driver størstedelen af det italienske fastnet og er i kraft af ejerskabet af TIM samtidig landets største mobiloperatør. Desuden ejes selskabet Alice, der foruden Italien er aktivt i Tyskland, Frankrig, San Marino og Nederlandene. Endvidere ejer Telecom Italia det største kabel-tv-selskab Telecom Italia Media.

Eksterne henvisninger 

 

Virksomheder fra Italien
Teleselskaber
Pirelli

Pirelli & C. SpA er et italienskbaseret multinationalt selskab, der er særlig kendt for sin dækproduktion. I 2008 omsatte virksomheden for 4,66 mia. euro, mens man beskæftigede 31.060 ansatte. Hovedkontoret er beliggende i Milano.

Virksomheden blev grundlagt i 1872 af Giovanni Battista Pirelli. Pirelli opfandt i 1974 det brede radialdæk efter opfordrning fra Lancia-rallyteamet, der skulle anvendes til den nye Lancia Stratos. Pirellis dæk bruges i dag blandt andet af Subaru i World Rally Championship. Pirelli var gennem adskillige år sponsor for fodboldklubben FC Internazionale Milano.

Selskabet havde en periode også kabelproduktion, men denne division blev i 2005 solgt til Goldman Sachs.

Eksterne henvisninger 

 Pirellis hjemmeside

Etableret i 1872
Fremstillingsvirksomheder fra Italien
Dækproducenter
Milano
Olympus

Olympus kan henvise til flere forskellige artikler:
 Olympus (bjerg) (græsk: Ὄλυμπος; latin: Olympus) – Grækenlands højeste bjerg, hvor de tolv olympiske guder boede på, ifølge græsk mytologi
 Mount Olympus (Washington) - bjerg i Washington, USA
 Olympus Corporation – en japansk producent af optiske og elektroniske produkter
 Olympus Mons – en vulkan på Mars
 Olympus (satellit) – en satellit der var i rummet fra 1989 til 1993

Se også
 Olympen - flertydig
 Olympia - flertydig
Olympiastadion

Der er flere stadioner ved navn Olympiastadion:
 Olympiastadion (Berlin)
 Olympiastadion (Helsingborg)
 Olympiastadion (Helsinki)
 Olympiastadion (München)
 Olympiastadion (Stockholm)
 Olympiastadion (Athen)
 Olympiastadion (Nagano)
 Olympiastadion (Tokyo)

Se også 
 Olympia
 Olympisk stadion
 Stadio Olimpico
Annika Aakjær

Annika Aakjær (født 6. juli 1982) er en dansk sangskriver og skuespiller.

Karriere
Som en af landets første blev Aakjær optaget på den nyopstartede sangskriveruddannelse på Rytmisk Musikkonservatorium i København, hvor hun dimitterede i 2012.

Sangerindens første album "Lille filantrop" høstede ros hos anmelderne som spåede hende en stor fremtid. Det andet album "Missionær" fik også gode anmeldelser. I 2009 medvirkede Annika Aakjær i Anne Dorte Michelsens finanskrisecabaret og medvirkede i 2009-2010 i teaterkoncerten "Come Together" på Østre Gasværk. Annika Aakjær skrev sangene til og medvirkede desuden i "Oliver med et Twist" på Nørrebro teater i 2011.

Annika Aakjær var nomineret til 2 steppeulve i 2009 og vandt den ene som Årets håb samt i 2010 at være nomineret til P3 Guld i kategorien "Talent". Hun var også nomineret til "Årets nye danske navn" til Danish Music Awards i 2009. Annika Aakjær modtog i 2012 sangskriverorganistationen DJBFA's hæderspris. Derudover har sangerinden skrevet titelsangen til Gummi T og vandt en Robert i kategorien "bedste originale sang". Aakjær er bl.a kendt for sangen "Natbind om dagen". I 2019 optrådte hun ved Zulu Comedy Galla med sangen.

Aakjær spiller rollen som Daimi i filmen Dirch fra 2011, og hun spiller med i tv-julekalenderen fra 2012 Julestjerner, hvor hun spiller Piil/P.I. I foråret 2013 spiller hun titelrollen i Aarhus Teaters opsætning af en musicalversion af Snehvide.

I 2022 havde hun titelrollen i Esthers orkester, en film af Alexander Bak Sagmo.

Diskografi 

 Lille filantrop (2008)
 Missionær (2010)
 Lykkens gang (2016)
 Jeg Ved - single (2019)

Filmografi 
 Dirch (2011) som Daimi
 Julestjerner (2012) - DR Julekalender - som professor Piil og sanger på titelmelodien.
 Klassefesten 2 (2014) som blomsterhandler
 Esthers orkester'' (2022) som Esther

Kilder

Eksterne henvisninger 
 Annika Aakjærs officielle hjemmeside
 
 
 Annika Aakjær med humor og håb DR2, 2019

Guitarister fra Danmark
Personer fra Aalborg
Sangere fra Danmark
Emil Ammentorp

Christian Emil Anker Ammentorp (8. oktober 1862 på Hvedholm pr. Faaborg – 23. september 1947 i København) var en dansk amtmand, kammerherre og kirkeminister.

Ammentorp var søn af forpagter Christian Ammentorp (død 1896) og Hustru Johanne f. Krøyer (død 1894).

Han blev student (privat dimittend) 1881, cand.jur. 1887, var sagførerfuldmægtig 1887-92, assistent i Indenrigsministeriet 1890, fuldmægtig 1898 og kontorchef 1905. Han blev udpeget til amtmand over Holbæk Amt 1906. 1915 blev han amtmand i Københavns Amt, hvilket han var indtil 1932, samt stiftamtmand over Sjællands Stift. April 1920 var han kortvarigt kirkeminister i Ministeriet M.P. Friis. 1922 blev han stiftamtmand i de nyroprettede Roskilde Stift og Københavns Stift.

Han var Storkors af Dannebrogordenen, Dannebrogsmand og modtog Fortjenstmedaljen i guld.

Han blev gift 3. december 1890 med Mathilde Charlotte Almira f. Hedemann, f. 6. maj 1867 i København, datter af kammerherre Christian Hedemann og Mathilde f. Kjellerup.

Ammentorpsvej i Hellerup blev allerede i 1936 opkaldt efter ham.

Kilder 

 Kraks Blå Bog 1910 og 1929

Amtmænd fra Danmark
Kirkeministre fra Danmark
Embedsmænd fra Danmark
Stiftamtmænd over Sjællands Stift
Stiftamtmænd over Københavns Stift
Stiftamtmænd over Roskilde Stift
Storkors af Dannebrog
Modtagere af Fortjenstmedaljen i guld
Personer fra Fyn
Personer i Kraks Blå Bog (afdøde)
Kammerherrer fra Danmark
Soldenfeldts Stiftelse

(Brødrene) Soldenfeldts Stiftelse, beliggende Ryesgade 104 og Sortedam Dossering 85 på Østerbro i København er en velgørende stiftelse med friboliger. 

Stiftelsen, der ligger ud til Sortedams Sø, er oprettet af brødrene, etatsråd Joseph Soldenfeldt og boghandler F.V. Soldenfeldt ved testamente af 1881 som stiftelse for værdige og trængende aldrende lærerinder, husjomfruer, syjomfruer samt tjenestepiger. Soldenfeldts Stiftelse er ifølge den nugældende fundats udelukkende for enlige kvinder over 50 år med aktuel bopæl i Københavns Kommune.

Selve den store, firfløjede og strengt symmetriske bygning i rød tegl blev opført 1893-94 efter tegninger af H.B. Storck for Københavns Magistrat. Han var også manden bag Abel Cathrines Stiftelse, og begge er inspireret af italiensk middelalderarkitektur og renæssance. Soldenfeldts Stiftelse blev fredet i 1997 og byfornyet ved SBS Byfornyelse 2002-03, så den i dag rummer 99 lejligheder.

På facaden mod Sortedam Dossering ses bl.a. en række terrakotta-medaljoner omgivet af laurbærkranse. De fremstiller de dyder, som de oprindelige beboere formodedes at besidde. Mådehold, flid, tålmod, renhed, ydmyghed og tro sidder til venstre for indgangen. Til højre finder man håb, kærlighed, fred, årvågenhed, klogskab og sandhed. Medaljonerne blev udført i Firenze i årene 1891-1894 af billedhuggeren Carl Aarsleff og opsat i 1895.

Noter

Eksterne henvisninger 

 

Etableret i 1894
Østerbro
Fredede bygninger, konstruktioner og anlæg i Københavns Kommune
Stiftelser i København
Slægten Soldin
Salturt

Salturt (Salicornia) er en slægt med 3-6 arter, der er udbredt i Nordafrika, Mellemøsten, Kaukasus, Centralasien, Østasien, Sibirien og Nordamerika. Det er enårige, sukkulente urter, som er tilpasset et liv i saltholdig jord (halofytter). Stænglerne er hårløse, nedliggende til opstigende og flerdobbelt forgrenede. Unge skud er kødede og leddelte, mens ældre skud kan blive let træagtige. Bladene er modsatte med skælagtige bladplader, der omslutter skuddet helt. Blomsterne er samlet i aksagtige, endestillede stande. De enkelte blomster en uanselige med tre kødede , lysegrønne kronblade. Frugterne er kapsler med få, gulbrune, behårede frø.

Planterne er spiselige, men ret salte. De regnes for gastronomiske specialiteter.

 Kveller (Salicornia europaea) eller Almindelig Salturt

 Salicornia bigelovii
 Salicornia depressa

Referencer 

Amarant-familien
Nytte saltplanter
A.M. Hirschsprung & Sønner

A/S A.M. Hirschsprung & Sønner var en ledende cigar- og tobaksfabrik i Danmark.

Den fra Hamborg indvandrede A.M. Hirschsprung etablerede i 1826 en selvstændig forretning som tobaksfabrikant i København, som efter sønnerne Heinrich og Bernhards overtagelse i 1858 udviklede sig til en af branchens førende. Firmaet blev i 1899 omdannet til et aktieselskab og indgik i 1972 i Skandinavisk Tobakskompagni.

Historie 
I 1826 etablerede den fra Hamborg indvandrede A.M. Hirschsprung et selvstændigt tobaksfirma i København. Virksomheden blev grundlagt i Østergade 2 på hjørnet af Kongens Nytorv, det vil sige i kælderen under Hotel d'Angleterre. 

I 1858 overtog sønnerne Heinrich (1836-1908) og Bernhard (1834-1909) virksomheden. De købte i 1864 ejendommen Østergade 6 og ombyggede den fuldstændigt som fremtidigt udsalg for virksomheden. 

I 1860'erne flyttede fabrikken til en nyopført bygning, der stadig eksisterer, i Tordenskjoldsgade 7-9, bag Det Kongelige Teater i København. Den er tegnet af Ove Petersen og senere ombygget af Axel Maar.

I 1899 omdannedes firmaet til aktieselskab med Holger Hirschsprung (1867-1949) som administrerende direktør. Selskabets første bestyrelse bestod af H.N. Andersen, Isak Glückstadt, Bernhard og Heinrich Hirschsprung samt A.B. Munter.

I 1950 flyttede fabrikken fra Tordenskjoldsgade til en helt ny fabrik i Virum. Bygningerne blev solgt fra i 1985. Tilbage er kun firmaets vartegn ud mod Kongevejen: En springende hjort.

I 1972 blev den, ligesom mange andre fabrikker, overtaget af Skandinavisk Tobakskompagni.

Se også 
 Den Hirschsprungske Samling

Litteratur 
 Storm Petersen, Robert, Storm P. – og tobakken, A.M. Hirschsprung & Sønner 1955.
 Hirschsprung, Asger M., Lidt Historisk Københavneri – tobak for en skilling, A.M. Hirschsprung & Sønner A/S 1970.

Danske virksomheder etableret i 1826
Ophørt i 1972
Tidligere virksomheder i København
Industribygninger i København
Tobaksvirksomheder i Danmark
Nortts demoer

Dette er en liste over Nortts demoer udgivet i perioden 1997-1999.

Nattetale 
Nattetale er den første demo fra det danske black funeral doom metal band Nortt, som blev udgivet i 1997, i et begrænset oplag på 100 eksemplarer. Efter udgivelsen af denne demo indspillede Nortt en ny version, da han ikke var tilfreds med den første version. Dette nye bånd blev dog aldrig sat til salg, og kun givet til Nortts nære venner med deres navne på omslaget. Det anslås at der cirka findes tyve eksemplarer. Denne version blev aldrig set som en officiel udgivelse, da Nortt ikke ønskede det. I følge Nortt var ideen bag Nattetale, at "vække nattens ånd, og derved overlevere den besnærende fortælling om ensomhed i evigt mørke."

Spor 
 "Dystert Sind" – 02:45	
 "Den Sidste Nat" – 07:04	
 "Intet Lys i Livet" – 05:39	
 "I Mørket" – 05:40

Døden... 
Døden er den anden demo fra det danske black funeral doom metal band Nortt, som blev udgivet i 1998, i et begrænset oplag på 150 eksemplarer. Ifølge Nortt var ideen bag denne demo, at lede lytteren mod det uundgåelige – graven.

Spor 
 "Dødens Indtræden" – 02:09	
 "Døden..." – 11:14
 "Intethedens Mørke" – 11:38	
 "Evig Hvile" – 13:21

Graven 
Graven er den tredje demo fra det danske black funeral doom metal-band Nortt, som blev udgivet i 1999, i et begrænset oplag på 250 eksemplarer. I 2002 genudgav Maggot Records demoen med omslaget som billede på selve cd-disken. Udgivelse havde et begrænset oplag på 100 cder, og manglede de to spor "Sørgesalmen" og "Sidste
Vers", selvom de dog stod nævnt på omslaget. I 2004 var det det svenske pladeselskab Total Holocaust Records, som genudgav demoen denne gang i cd version, på 1000 eksemplarer. En lpudgave stod Cryptia Productions for i 2005, begrænset til blot 300. Atter blev den sidst udgivet af Red Stream, Inc. i 2007, i et ubegrænset oplag. Konceptet bag Graven var en trist beretning fortalte af fortabte sjæle.

Spor 
 "Graven" (Intro) – 01:43	
 "Gravfred" – 09:52
 "Sørgesalmen" – 09:48
 "Sidste Vers" – 11:33
 "De Dødes Kor" – 07:14
 "Graven" (Outro) – 01:52

Fodnoter

Eksterne henvisninger 
 Nortts officielle hjemmeside 
 Nortt sangtekster
 Nortt diskografi

Demoer